|  |  |  |  |  |
| --- | --- | --- | --- | --- |
| Številka: | 43001-352/2021-20 |  | oznaka naročila: | A-157/21 S |
| Datum: | 14.10.2021 |  | MFERAC: | 2431-21-001323/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo - območje 4** |

**JN006075/2021-B01 - A-157/21; datum objave: 06.09.202**

**Datum prejema: 14.10.2021   09:38**

**Vprašanje:**

V točki 1.2 Zahtevane delovne izkušnje Priloge 2 Pogoji koncesionarja zahtevate za voznike eno leto delovnih izkušenj pri izvajanju zimske službe na javnih cestah. Pogoj naročnika je v izrecnem nasprotju z načelom sorazmernosti (8. člen ZJN-3). Dejstvo je, da je voznik ustrezno usposobljen za svoje delo, če ima delovne izkušnje pri rednem opravljanju s tovornimi vozili. Zato pozivamo naročnika, da umakne pogoj o delovnih izkušnjah za voznike. V nasprotnem primeru bomo vložili zahtevek za revizijo, saj je očitno, da gre poleg načela sorazmernosti tudi za kršitev načela enakopravne obravnave ponudnikov in zagotavljanja konkurence med njimi.

**Odgovor:**

Pogoji koncesije za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo so povsem sorazmerni s predmetom javnega naročila. Naročnik potrebuje voznike, ki so ustrezno usposobljeni za izvajanje zimske službe, ki ne pomeni samo vožnje od točke A do točke B, ampak izvedbo vseh potrebnih opravil za zagotavljanje prevoznosti v zimskih razmerah – vključno s pluženjem ter posipanjem vozišč s soljo in drobljencem. Voznik v zimski službi mora med vožnjo spremljati vremenske razmere, ocenjevati stanje vozišča ter pravilno uporabljati posipne materiale.

Naročnik ne bo spreminjal razpisne dokumentacije. Naročnik s tem upošteva tudi določila veljavne Uredbe o načinu izvajanja gospodarske javne službe rednega vzdrževanja državnih cest.